dh-unibe/image-text_koenigsfelden-charters-post-1500 huggingface dataset:
Ich, swester Margret von Kùngstein, clostˀfroͧw ze Kùngsveld, vˀgich offenlich mit urkùnd dis briefes, dz ich ✳
redlich und recht von frigem willen un̄ wolbedachtem muͦt ze koͧffen gebn̄ han Agnesen Spekerin, oͧch
ein clostˀfroͧw ze Kûngsveld, zwoͤlf schilling stebler pfennūg geltz jaͤrlichs zins, die git Gret Sùterin
ze Gowenstein von den guͤtren als der hoͧptbrief seit, ✳ den si dar ùber haͧt, umb die vorgn̄ zoͤlf schilling geltz
hab ich enpfangen von ir zehen pfund stebler, die ich gab umb ein zit buͦch, dz oͧch nach minē tod min
swestˀn habn̄ sond. un̄ dar umb enzich ich mich gentzlich und gar fùr mich un̄ min erbn̄ dˀ vorgn̄̄
zoͤlf schilling, won es ein ewiger koͧff ist. und bi disem allem ist gesin ùns₎ muͦtˀ vō Wehingen, do
zemal aptissin, die zuͦ einˀ festnūg der warheit allˀ vor geschribnē sachen ires amptes ingesigel
andisen brief gehenket haͧt. un̄ dz dis alles stet und fest belib un̄ niemˀ niemā dawidˀ ze tuͦnd, noch
schaffen getan mit woˀten, noch mit werchn̄, noch mit keinē sachen, in keinē weg, so han ich, die
ob genant Margret von Kùngstein, min eigen ingesigel an disen brief gehenket, dˀ geben wart
an dem nechsten cistag vor sant Gallen tag, do man zalt von CristꝮ gebùrt tusing fierhūdert
un̄ zechen jar. ✳
Königsf. 487
410
Gouwenstein
xij  h̄ ij
uͤber die xij 
an d₎ licht
vō ettlichen guͤttern
dàselbs ✳
Staatsarchiv
AARGAU
K
O 34